
RAPORT DE SPECIALITATE
[bookmark: _Hlk120279409][bookmark: _Hlk152622258]privind aprobarea finalizării și închiderii proiectului
„Construire insule ecologice digitalizate în Municipiul Câmpulung Moldovenesc”, cod proiect C3I1B0122000052, finanțat în cadrul Planului Național de Redresare și Reziliență prin apelul nr.
PNRR/2022/C3/S/I.1.B,
a indicatorilor tehnico-economici finali realizați, precum și asigurarea sustenabilității investiției

INIȚIATOR PROIECT DE HOTĂRÂRE: Primar, Negură Mihăiță
Direcția tehnică și urbanism din cadrul Primăriei Municipiului Câmpulung Moldovenesc, la proiectul de hotărâre, precizează următoarele:
Municipiul Câmpulung Moldovenesc a beneficiat de finanțare prin Planul Național de Redresare și Reziliență, Componenta C3 – Managementul deșeurilor, Investiția I1 – Dezvoltarea, modernizarea și completarea sistemelor de management integrat al deșeurilor municipale, Subinvestiția I1.B – Construirea de insule ecologice digitalizate, pentru implementarea proiectului „Construire insule ecologice digitalizate în Municipiul Câmpulung Moldovenesc”, cod proiect C3I1B0122000052.
Finanțarea proiectului a fost asigurată în baza Contractului de finanțare nr. C3I1B0122000052 din 27.02.2023, încheiat cu Ministerul Mediului, Apelor și Pădurilor, cu modificările și completările ulterioare.
Investiția a constat în dotarea Municipiului Câmpulung Moldovenesc cu 25 de insule ecologice digitalizate de tip 1, supraterane și încasetate, amplasate în diferite zone ale municipiului, în configurații adaptate amplasamentelor existente. Achiziția insulelor a fost realizata centralizat, de către Ministerul Mediului, Apelor și Pădurilor.
Fiecare insulă este alcătuită din cinci module încasetate, cinci containere mobile cu capacitatea individuală de 1,1 mc și cinci componente digitale, destinate colectării separate a deșeurilor municipale pe cinci fracții: biodegradabile, reziduale, sticlă, plastic și metal, respectiv hârtie și carton. Capacitatea nominală totală de colectare a celor 25 de insule este de 137,5 mc.
În cadrul investiției au fost recepționate, de asemenea, 5.600 de carduri de acces, 25 de chei de acces și 5.000 de broșuri informative destinate cetățenilor.
Finalizarea investiției este consemnată prin Procesul-verbal de recepție cantitativă, calitativă și de punere în funcțiune nr. 38309/05.12.2024 și Procesul-verbal de recepție finală nr. 39283/05.12.2024. Potrivit acestor documente, echipamentele au fost recepționate în conformitate cu specificațiile tehnice și cantitățile contractate, fiind realizate și acceptate operațiunile de punere în funcțiune a sistemelor hardware, testele de funcționare, operaționalizarea platformei software, instruirea personalului și predarea materialelor-suport aferente utilizării echipamentelor.
Valoarea totală finală a proiectului, rezultată în urma implementării, este de 1.618.016,50 lei, inclusiv TVA, din care:
· 1.594.421,50 lei, inclusiv TVA, reprezintă valoarea eligibilă finanțată din fonduri europene prin PNRR și de la bugetul de stat;
· 23.595,00 lei, inclusiv TVA, reprezintă valoarea cheltuielilor neeligibile suportate din bugetul local al Municipiului Câmpulung Moldovenesc (taxe pt avize/acorduri, raport inginer independent, etc).
Realizarea investiției contribuie la modernizarea infrastructurii de colectare separată a deșeurilor municipale, la facilitarea colectării pe fracții și la îmbunătățirea sistemului de gestionare a deșeurilor la nivelul municipiului.
În vederea asigurării sustenabilității investiției, Municipiul Câmpulung Moldovenesc va asigura menținerea destinației și funcționalității echipamentelor, exploatarea, întreținerea și mentenanța acestora, precum și resursele financiare necesare, pe perioada de durabilitate prevăzută în contractul de finanțare, de minimum cinci ani de la efectuarea plății finale.
Având în vedere finalizarea investiției și necesitatea îndeplinirii obligațiilor aferente închiderii proiectului, se impune aprobarea finalizării acestuia, a valorii totale finale și a indicatorilor tehnico-economici realizați, precum și asumarea obligațiilor privind sustenabilitatea investiției.
Argumentele prezentate de inițiator sunt reale și pertinente.

